ധോണിയുടെ തകര്പ്പന് ഫിനീഷിംഗ്, കൈത്തരിപ്പ് തീര്ത്ത് കോഹ്ലി ഫിനീഷിംഗ് റോളിലേക്കുള്ള എംഎസ് ധോണിയുടെ മടങ്ങിവരവാണ് ക്രിക്കറ്റ് ലോകത്തെ ട്രെന്ഡിംഗ് ചര്ച്ച. ഡല്ഹിക്കെതിരായി ഇന്നലെ നടന്ന മത്സരത്തില് പഴയ ധോണിയെയാണ് ആരാധകര്ക്ക് തിരികെ ലഭിച്ചത്. ധോണിയുടെ മിന്നും പ്രകടനത്തില് ഇന്ത്യന് നായകന് വിരാട് കോഹ്ലിയും ആവേശം മറച്ചു വെച്ചില്ല. ട്വിറ്ററില് തന്റെ ആവേശം എത്രത്തോളമായിരുന്നെന്ന് കോഹ്ലി കുറിച്ചു. കിംഗ് ഈസ് ബാക്ക്. ക്രിക്കറ്റിലെ എക്കാലത്തെയും മികച്ച ഫിനീഷര്. ഇന്ന് രാത്രി ഞാന് ഒരിക്കല് കൂടി ഇരിപ്പിടത്തില് നിന്ന് ചാടിയെണീക്കാന് ഇത് കാരണമായി കോഹ്ലി ട്വീറ്റില് പറഞ്ഞു. ഐപിഎല്ലിലെ ആവേശകരമായ ഒന്നാം ക്വാളിഫയറില് ഡല്ഹി ക്യാപ്പിറ്റല്സിനെ നാല് വിക്കറ്റിന് തോല്പ്പിച്ചാണ് ചെന്നൈ സൂപ്പര് കിംഗ്സ് ഫൈനലില് കടന്നത്. ടോം കറന് എറിഞ്ഞ 20ാം ഓവറിലെ നാലാം പന്ത് അതിര്ത്തി കടത്തി ക്യാപ്റ്റന് എം.എസ്. ധോണിയാണ് ഒരിക്കല്ക്കൂടി ചെന്നൈയെ ഐപിഎല് കലാശക്കളത്തില് എത്തിച്ചത്. ആറ് പന്തില് മൂന്ന് ഫോറും ഒരു സിക്സും സഹിതം 18 റണ്സുമായി പുറത്താകാതെ നിന്ന ധോണി വീണ്ടും സൂപ്പര് കിംഗ്സിന്റെ ഫിനിഷറായി മാറി. സ്കോര്: ഡല്ഹി1725 20 ഓവര്. ചെന്നൈ1736 19.4. 50 പന്തില് അഞ്ച് ഫോറും രണ്ടു സിക്സും സഹിതം 70 റണ്സെടുത്ത ഋതുരാജ് ഗെയ്ക്വാദാണ് ചെന്നൈയുടെ ടോപ് സ്കോറര്. റോബിന് ഉത്തപ്പ 44 പന്തില് ഏഴു ഫോറും രണ്ടു സിക്സും സഹിതം 63 റണ്സെടുത്തു. ഡല്ഹിക്കായി ടോം കറന് 3.4 ഓവറില് 29 റണ്സ് വഴങ്ങി മൂന്നു വിക്കറ്റ് വീഴ്ത്തി. ആന്റിച് നോര്ട്യ നാല് ഓവറില് 31 റണ്സ് വഴങ്ങിയും ആവേശ് ഖാന് നാല് ഓവറില് 47 റണ്സ് വഴങ്ങിയും ഓരോ വിക്കറ്റ് വീഴ്ത്തി.